Studieordning for kandidatuddannelsen i 
Moderne Kultur & Kulturformidling, 
2008-ordningen

Curriculum for Master´s Programme in Modern Culture
The 2008 Curriculum

Vedtaget af Studienævnet for Institut for Kunst- og Kulturvidenskab ved Københavns Universitet den 
 
Godkendt af Dekanen for Det Humanistiske Fakultet ved Københavns Universitet den 

VERSION 3,  januar 2008

Det Humanistiske Fakultet
Institut for Kunst- og Kulturvidenskab
Københavns Universitet

Faculty of Humanities
Institute for Arts and Cultural Studies
University of Copenhagen

Skabelon for 

Kapitel 1
Hjemmel

Studieordningen for kandidatuddannelsen i Moderne Kultur & Kulturformidling, 2008-ordningen er fastsat med hjemmel i 

• § 67 i bekendtgørelse nr. 338 af 6. maj 2004 om bachelor- og kandidatuddannelser ved universiteterne (uddannelsesbekendtgørelsen), 

• § 33 i bekendtgørelse nr. 867 af 19. august 2004 om eksamen ved universitetsuddannelser (eksamens-bekendtgørelsen) og 

• § 34 i bekendtgørelse nr. 362 af 20. maj 2005 om adgang m.v. ved bachelor- og kandidatuddannelser ved universiteterne (adgangsbekendtgørelsen). 

Kapitel 2 
Formål og struktur 

§ 1. Normering
Kandidatuddannelsen i Moderne Kultur & Kulturformidling er et 2-årigt fuldtidsstudium normeret til 120 ECTS-point, hvoraf 90 ECTS udgøres af det centrale fag inkl. speciale, og 30 ECTS udgør kandidattilvalget.  
Stk. 2. ECTS-point (European Credit Transfer System-point) angiver den arbejdstid, som gennemførelsen af et uddannelsesforløb er normeret til. 60 ECTS-point svarer til 1 års heltidsstudier svarende til 1650 arbejdsstimer

§ 2. Formål
Formålet med kandidatuddannelserne er at udbygge den studerendes faglige viden og færdigheder samt øge de teoretiske og metodiske kompetencer i forhold til bacheloruddannelsen. Den studerende skal opnå en større selvstændighed og faglig fordybelse gennem de videregående elementer i fagområdets discipliner og metoder, herunder træning i videnskabeligt arbejde og metode. Den studerende skal have mulighed for at udvikle og målrette sine kompetencer med henblik på specialiserede erhvervsfunktioner, herunder til at blive optaget på en forskeruddannelse. 

Kapitel 3
Adgangskrav og indskrivning

§ 3. Adgangskrav
For at blive optaget på kandidatuddannelsen i Moderne Kultur & Kulturformidling skal den studerende have bestået en bacheloruddannelse i Litteraturvidenskab, Litteraturhistorie, Filosofi, Idéhistorie, Kunsthistorie, Æstetik & Kultur, Teatervidenskab, Dramaturgi, Musikvidenskab eller Film- og Medievidenskab fra et dansk universitet. 

Stk. 2. Studerende med en anden humanistisk eller samfundsvidenskabelig bacheloruddannelse fra et dansk universitet (samt ækvivalerende, danske forskningsbaserede uddannelser på Handelshøjskoler, Biblioteksskolen m.fl.) har adgang til kandidatuddannelsen i Moderne Kultur & Kulturformidling under forudsætning af, at de kan dokumentere mindst 30 ECTS studier i kulturelle fænomener og kunstværker fra perioden efter 1850 set i et historisk, tværæstetisk og tværnationalt perspektiv samt mindst 15 ECTS studier i kulturteoretiske problemstillinger af oversigtsgivende karakter. Dvs. at den studerende skal have erhvervet et grundlæggende kendskab til en række væsentlige kulturvidenskabelige og videnskabsteoretiske positioner og problemstillinger samt en evne til at analysere konkrete, kulturelle fænomener. Disse krav kan eksempelvis opfyldes ved at aflægge eksamen i Modul I, Modul II og Modul III (jf. Tilvalg 2007-ordningen) på bachelorniveau i Litteraturvidenskab på KU.

Studerende med en bacheloruddannelse i et af de nævnte fag eller tilsvarende fag fra et udenlandsk universitet har adgang til den 2-årige kandidatuddannelse i Moderne Kultur & Kulturformidling, såfremt Studienævnet for Kunst og Kulturvidenskab godkender, at den i udlandet gennemførte bacheloruddannelse, hvad angår omfang, niveau og fordringer, er i overensstemmelse med adgangskravene for studerende med bacheloruddannelse fra danske universiteter.

Idet det – jf. studieordningens § 5 – forventes, at de bachelorer, der har direkte adgang til kandidatuddannelsen i Moderne Kultur & Kulturformidling har opnået grundlæggende læsefærdigheder i tysk og fransk (eller to andre fremmedsprog) gør det samme sig gældende for studerende, der ansøger om optag på baggrund af en anden bacheloruddannelse. Sammensætningen af fag i ansøgerens bacheloruddannelse skal med andre ord sandsynliggøre de pågældende læsefærdigheder, for at ansøgningen kan tages i betragtning.    

Stk. 3. Studerende med udenlandsk adgangsgrundlag og udenlandske studerende, som ønsker at følge uddannelsen på dansk, skal inden studiestart have bestået “Studieprøve i dansk som andetsprog”.

§ 4. Indskrivning
Studerende, der indskrives på en kandidatuddannelse i Moderne Kultur & Kulturformidling pr. 1. september 2008 eller senere, skal studere efter denne ordning. 
Stk. 2. En studerendes indskrivning på en uddannelse bevirker, at vedkommende er omfattet af de rettigheder og pligter, der gælder på den pågældende uddannelse. Det er den studerendes indskrivning, der giver ret til at gå til prøver på uddannelsen. Den studerende er selv ansvarlig for at være indskrevet korrekt.

Kapitel 4
Studietekniske forhold

§ 5. Læsning af tekster på fremmedsprog
Den studerende skal kunne læse tekster på dansk, svensk, norsk og engelsk. Det forventes desuden, at den studerende i løbet af sin bacheloruddannelse har erhvervet grundlæggende læsefærdighed på fransk og tysk. Med grundlæggende læsefærdighed menes evnen til ved hjælp af en ordbog at forstå en sekundærtekst eller at krydslæse og kontrollere tekststedet i en oversat, litterær tekst.    

§ 6. Normalsidebegrebet
En normalside i forbindelse med tekstopgivelser (af moderne, vestlige tekststykker) og aflevering af hjemmeopgaver/speciale svarer til 2400 typeenheder inkl. mellemrum. Ved beregning af omfang af hjemmeopgaver indgår noter, men ikke forside, litteraturliste og bilag.

Ved opgivelse af litterære tekster omregnes disse efter følgende retningslinier:

Én normalside prosa = ca. 2400 typeenheder (inkl. bogstaver, tegn og mellemrum)
Én normalside drama = ca. 1500 typeenheder (inkl. bogstaver, tegn og mellemrum)
Én normalside poesi = ca. 12 verslinjer.  

Stk. 2. Ved opgivelse af audiovisuelt materiale omregnes 1 minuts spilletid til 2 normalsider. 
Stk. 3. Ved beregning af andet materiale af ikke-tekstlig karakter, fx bygningsværker eller billeder, fastsætter eksaminator og den studerende i fællesskab opgivelsernes omfang.     
Stk. 4. Fagets procedurer for godkendelse af pensumopgivelser (”petitum”) beskrives under punktet ”Eksamen” på instituttets hjemmeside.

§ 7. Stave- og formuleringsevne
Ved bedømmelsen af skriftlige hjemmeopgaver og speciale skrevet såvel på dansk som på et fremmedsprog skal den studerendes stave- og formuleringsevne (som dokumenteret i den forelagte præstation) indgå i helhedsbedømmelsen af den på gældende præstation, idet det faglige indhold dog skal vægtes tungest. 

Kapitel 5
Betegnelse og kompetenceprofil

§ 8. Titel
Kandidatuddannelsen giver ret til betegnelsen cand.mag. i Moderne Kultur & Kulturformidling. På engelsk bruges MA in Modern Culture (Master of Art). 
Stk. 2. Udgøres kandidattilvalget af et studiemønster, giver det ret til titlen cand.mag. i Moderne Kultur & Kulturformidling med tilvalg i fx Auditiv Kultur.

§ 9. Kompetenceprofil for den færdige kandidat.

Viden:

•	Dyberegående forståelse for moderne kulturfænomener og kulturelle problemstillinger ud fra en solid kulturhistorisk, tværæstetisk viden om perioden fra ca. 1850 til i dag
  
•	Specialiseret kendskab til teoretiske og metodiske problemstillinger inden for kultur- og humanvidenskab

•	Solid viden om og forståelse for de omverdensforhold, som kunst og kultur skabes, formidles og tilegnes under. Det kan fx være de politiske, forvaltningsmæssige, økonomiske og institutionelle rammebetingelser for kunstens og kulturens indhold, udfoldelse og sociale betydning

•	Specialiseret viden inden for den studerendes individuelle toning af uddannelsen

Færdigheder:

•	Selvstændigt at identificere, analysere og arbejde kritisk med kulturelle problemstillinger, æstetiske kunstarter og massekulturelle strømninger

•	At arbejde kreativt med problemløsninger i forbindelse hermed

•	At formidle og kommunikere klart og effektivt inden for fastsatte tidsrammer, målrettet til både fagfæller og ikke-specialister

•	At vurdere og anvende relevante teoridannelser og metodiske greb innovativt og idégenererende i relation til oplevelsesøkonomien og forskellige vidensfelter

•	Med sans for kvalitet at analysere mange former for kommunikation

•	At forholde sig analytisk-differentieret til moderne kulturfænomener og -produkter og derigennem også til ligheder og forskelle i forhold til andre kulturer

•	At afgrænse en problemstilling, organisere et større, komplekst vidensfelt og forholde sig analytisk og kritisk vurderende til det i en struktureret projektarbejdsproces

Kompetencer:

•	At arbejde kreativt med konkrete kommunikations- og udviklingsopgaver ud fra et indgående kendskab til kreative processer

•	At analysere og vurdere alle former for kulturel kommunikation og symbolproduktion

•	At tilegne sig og anvende ny og kompleks viden systematisk, effektivt og selvstændigt

•	At udpege og analysere kulturelle tendenser i samtiden og på tværs af perioder og landegrænser

•	At arbejde professionelt  - organisatorisk, kommunikerende, analytisk, formidlende - med kultur og æstetiske praksisser i bred forstand og i mange former for kulturinstitutioner, herunder bestridelsen af kommunikationshverv inden for den offentlige og den private sektor.

•	At arbejde kreativt med konkrete kommunikations-, informations- og udviklingsopgaver ud fra et indgående kendskab til kreative processer

•	At formidle vanskeligt stof i et klart og letforståeligt sprog, under hensyntagen til formidlingsmedium, modtagergruppe og deadlines

•	At tilrettelægge og vurdere kulturfaglige projekter og idéer med et veltrænet blik for både potentialer og problemer

•	At varetage voksenundervisning på fx aftenskoler, højskoler, Folkeuniversiteter og universiteter.

•	At varetage kursus- og seminartilrettelæggelse og –afvikling for erhvervslivet og offentlige styrelser m.m. inden for det kulturelle felt.

•	At varetage opgaver af fagjournalistisk art inden for dagspressen og Internetbaserede medier, fx i form af anmeldelser, kulturjournalistik og interviews

•	At formulere og gennemføre kulturvidenskabelige forskningsprojekter

•	At læse og forstå tekster på de tre skandinaviske sprog samt tre andre fremmedsprog (som regel engelsk, tysk og fransk)

Kapitel 6
Uddannelsens struktur 

§ 10. Kandidatuddannelsen 
Kandidatuddannelsens to første semestre består af moduler inden for det centrale fag med mulighed for  kandidattilvalg på henholdsvis 15 ECTS det første semester og 15 ECTS det andet semester.. 
Stk. 2. Uddannelsens tredje semester består udelukkende af moduler inden for det centrale fag. 
Stk. 3. Uddannelsen indeholder 15 ECTS valgfag inden for det centrale fag.
Stk. 4. Kandidattilvalget kan ligge uden for det centrale fag.
Stk. 5. Specialet, der skal udgøre 30 ECTS-point, afslutter uddannelsen. Specialet skal udarbejdes inden for Moderne Kultur.    

Kandidatuddannelsen, anbefalet studieforløb.

Nedenstående skema viser det studieforløb, som anbefales af Studienævnet. Eksamen i modulerne 10-15 kan aflægges i en anden rækkefølge, hvis den studerende ønsker det, mens Modul 16 skal afslutte uddannelsen. 
Modulerne 13-14 består af tilvalgsfag. Det anbefales, at den studerende vælger enten mellem de på Institut for Kunst- og Kulturvidenskab udbudte studiemønstre i fx Kommunikation og Formidling eller Innovation (se det aktuelle tilvalgskatalog) eller mellem de tilvalgsfag, som kun kan vælges af studerende på Moderne Kultur & Kulturformidling, og som findes beskrevet under studieordningens § 11, stk.2. Evt. kan de to former for tilvalg kombineres.
Modul 15 består af et valgfag. Dette kan enten udgøres af et af de afdelingsspecifikke tilvalgsfag (hvert tilvalgsmodul kan dog kun vælges én gang) eller af et af de valgfag, der udbydes på instituttet. 
Det er endvidere muligt at aflægge eksamen i Praktik på enten modul 13, 14 eller 15. Afdelingens praktikordning er beskrevet under studieordningens § 11, stk.3.               

Modul 	Titel	ECTS-point	Semester	Prøveform	Bedømmelse	Censur	Fagtype	
Modul 10	Teoretisk emne	15 ECTS	Første	Mundtlig eksamen med synopsis	7-trins-skalaen	Intern	Konstituerende	
Modul 13	Tilvalg	15 ECTS	Første	-	Bestået/ikke-bestået	 Ingen censur	Valgfag	
Modul 11	Historisk emne	15 ECTS	Andet	Fri, skriftlig hjemmeopgave 	7-trins-skalaen	Ekstern	Konstituerende	
Modul 14	Tilvalg	15 ECTS	Andet	-	Bestået/ikke-bestået	Ingen censur	Valgfag	
Modul 12	Kulturpolitik	15 ECTS	Tredje	Aktiv undervisningsdeltagelse + fri, skriftlig hjemmeopgave  	7-trins-skalaen	Intern	Konstituerende	
Modul 15	Valgfag	15 ECTS	Tredje	-	Bestået/ikke-bestået	Ingen censur	Valgfag	
Modul 16	Speciale	30 ECTS	Fjerde	Fri, skriftlig hjemmeopgave	7-trins-skalaen	Ekstern	Konstituerende og obligatorisk	

§ 10 c. Kandidatuddannelsen i Moderne Kultur & Kulturformidling med profil i Urbanitet & Æstetik
Kandidatuddannelsens to første semestre består af moduler inden for det centrale fag med mulighed for kandidattilvalg på henholdsvis 15 ECTS det første semester og 15 ECTS det andet semester.
Stk. 2. Uddannelsen indeholder 15 ECTS valgfag inden for profilen i Urbanitet & Æstetik.
Stk. 3. Specialet, der udgør 30 ECTS-point, afslutter uddannelsen. Specialet skal omhandle en problemstilling inden for feltet Urbanitet & Æstetik.

Profil i Urbanitet & Æstetik - anbefalet studieforløb

Nedenstående skema viser det studieforløb, som anbefales af Studienævnet.. Eksamen i modulerne 10-15 kan aflægges i en anden rækkefølge, hvis den studerende ønsker det, mens modul 16b skal afslutte uddannelsen. 

Modulerne 13-14 består af tilvalgsfag. Det anbefales, at den studerende vælger enten mellem de på Institut for Kunst- og Kulturvidenskab udbudte studiemønstre i fx Kommunikation og Formidling eller Innovation (se det aktuelle tilvalgskatalog) eller mellem de tilvalgsfag, som kun kan vælges af studerende på Moderne Kultur & Kulturformidling, og som findes beskrevet under studieordningens § 11, stk.2. Evt. kan de to former for tilvalg kombineres.
Det er endvidere muligt at aflægge eksamen i Praktik på enten modul 13 eller 14. Afdelingens praktikordning er beskrevet under studieordningens § 11, stk.3.  
       
Modul 15b består af et valgfag indenfor profilen i Urbanitet & Æstetik. Den studerende kan vælge enten at følge undervisning på afdelingen eller at tage et andet tilvalg, for så vidt eksamen aflægges i et emne inden for Urbanitet og Æstetik. Eksempelvis kan Læreanstalternes Fælles Byplankursus, der administrativt er placeret ved faget Geografi på KU, meritoverføres som Tilvalg i Urbanitet & Æstetik.   

Modul 	Titel	ECTS-point	Semester	Prøveform	Bedømmelse	Censur	Fagtype	
Modul 10	Teoretisk emne	15 ECTS	Første	Mundtlig eksamen med synopsis	7-trins-skalaen	Intern	Konstituerende	
Modul 13	Tilvalg	15 ECTS	Første	-	Bestået/ikke-bestået	 Ingen censur	Valgfag 	
Modul 11b	Historisk emne indenfor Urbanitet & Æstetik 	15 ECTS	Andet	Fri, skriftlig hjemmeopgave 	7-trins-skalaen	Ekstern	Konstituerende	
Modul 14	Tilvalg
	15 ECTS	Andet	-	Bestået/ikke-bestået	Ingen censur	Valgfag	
Modul 12	Kulturpolitik	15 ECTS	Tredje	Aktiv undervisningsdeltagelse + fri, skriftlig hjemmeopgave  	7-trins-skalaen	Intern	Konstituerende	
Modul 15b	Valgfag med emne 
inden for urbanitet & æstetik	15 ECTS	Tredje	-	Bestået/ikke-bestået	Ingen censur	Valgfag	
Modul 16b	Speciale indenfor Urbanitet & Æstetik	30 ECTS	Fjerde	Fri, skriftlig hjemmeopgave	7-trins-skalaen	Ekstern	Konstituerende og obligatorisk	

§ 10 d. Kandidatuddannelsen i Moderne Kultur & Kulturformidling med profil i Kulturpolitik
Kandidatuddannelsens to første semestre består af moduler inden for det centrale fag med mulighed for kandidattilvalg på henholdsvis 15 ECTS det første semester og 15 ECTS det andet semester.
Stk. 2. Uddannelsen indeholder 15 ECTS valgfag inden for profilen i Kulturpolitik.
Stk. 3. Specialet, der udgør 30 ECTS-point, afslutter uddannelsen. Specialet skal omhandle et kulturpolitisk emne.

Profil i Kulturpolitik - anbefalet studieforløb

Nedenstående skema viser det studieforløb, som anbefales af Studienævnet.. Eksamen i modulerne 10-15 kan aflægges i en anden rækkefølge, hvis den studerende ønsker det, mens modul 16b skal afslutte uddannelsen. 

Modulerne 13-14 består af tilvalgsfag. Det anbefales, at den studerende vælger enten mellem de på Institut for Kunst- og Kulturvidenskab udbudte studiemønstre i fx Kommunikation og Formidling eller Innovation (se det aktuelle tilvalgskatalog) eller mellem de tilvalgsfag, som kun kan vælges af studerende på Moderne Kultur & Kulturformidling, og som findes beskrevet under studieordningens § 11, stk.2. Evt. kan de to former for tilvalg kombineres.
Det er endvidere muligt at aflægge eksamen i Praktik på enten modul 13 eller 14. Afdelingens praktikordning er beskrevet under studieordningens § 11, stk.3.  
       
Modul 15b består af et valgfag indenfor profilen Kulturpolitik. Den studerende kan vælge enten at følge undervisning på afdelingen eller at tage et andet tilvalg, for så vidt eksamen aflægges i et kulturpolitisk emne.

Modul 	Titel	ECTS-point	Semester	Prøveform	Bedømmelse	Censur	Fagtype	
Modul 10	Teoretisk emne	15 ECTS	Første	Mundtlig eksamen med synopsis	7-trins-skalaen	Intern	Konstituerende	
Modul 13	Tilvalg	15 ECTS	Første	-	Bestået/ikke-bestået	 Ingen censur	Valgfag 	
Modul 11b	Historisk emne inden for kultur-politik 	15 ECTS	Andet	Fri, skriftlig hjemmeopgave 	7-trins-skalaen	Ekstern	Konstituerende	
Modul 14	Tilvalg
	15 ECTS	Andet	-	Bestået/ikke-bestået	Ingen censur	Valgfag	
Modul 12	Kultur-politik	15 ECTS	Tredje	Aktiv undervisningsdeltagelse + fri, skriftlig hjemmeopgave  	7-trins-skalaen	Intern	Konstituerende	
Modul 15b	Valgfag med emne 
inden for kultur-politik	15 ECTS	Tredje	-	Bestået/ikke-bestået	Ingen censur	Valgfag	
Modul 16b	Speciale indenfor Kultur-politik	30 ECTS	Fjerde	Fri, skriftlig hjemmeopgave	7-trins-skalaen	Ekstern	Konstituerende og obligatorisk	

§ 11. Uddannelsens moduler:

Modul 10: Teoretisk emne  
Theoretical topic
15 ECTS

Kompetencemål for modulet
	Modulet sigter mod at give den studerende kompetencer i at reflektere metodisk og teoretisk over kulturvidenskabelige problemstillinger igennem analytisk arbejde med kulturvidenskabelig forskning, herunder bidrag til udviklingen af fagets metodisk-teoretiske principper. 	

Faglige mål
	Ved eksamen forventes den studerende at kunne:

•	Identificere de væsentlige, principielle træk i en kulturvidenskabelig tekst og fremstille dem i en klar, mundtlig form
•	Karakterisere metodisk-teoretiske principper og tesedannelser i forhold til andre synsmåder og i forhold til konkrete kulturfænomener
•	Tage selvstændigt kritisk stilling til kulturvidenskabelige synsmåder og deres perspektiver for kulturvidenskabelig virksomhed
	
Undervisnings- og arbejdsformer
	Der udbydes et antal kurser om vekslende problemstillinger og tendenser inden for kulturvidenskab. Kurserne inddrager såvel værker og konkrete fænomener inden for moderne kultur som relevante, kulturvidenskabelige fagtekster, herunder metodisk-teoretisk anlagte tekster. 

Kurserne er baseret på, at de studerende deltager aktivt i undervisningen  
ved at løse mundtlige eller skriftlige småopgaver som defineret i den enkelte kursusbeskrivelse, eksempelvis i form af fremlæggelse og diskussion af synopser til den mundtlige eksamen.
	
Pensum
	Den studerende sammensætter i samråd med eksaminator et pensum på 1000 normalsider. Udover kulturvidenskabelige fagtekster og tekster af metodisk-teoretisk karakter skal pensum bestå af kulturfænomener svarende til 200-300 normalsider. 700 sides af pensum fastsættes af eksaminator.   	
Prøvebestemmelser
	Prøveform: Fri, mundtlig sagsfremstilling med materiale (synopsis) uden forberedelse
Bedømmelsesform: 7-trins-skalaen
Eksamenssprog: Dansk
Censur: Intern
Omfang: Synopsis skal have et omfang af 4-5 normalsider. Den mundtlige prøve varer 30 minutter inkl. votering. Der gives ikke forberedelsestid. Ved den mundtlige prøve indleder den studerende med en perspektivering af synopsen på 10-15 minutter. Herefter former den mundtlige eksamen sig som en dialog.
Hjælpemidler: Ubegrænset brug af hjælpemidler.
Gruppeprøve: Prøven kan kun aflægges individuelt.
	
Særlige bestemmelser	Ingen	

Modul 11: Kulturhistorisk emne
Topic in cultural history
15 ECTS

Kompetencemål for modulet
	Modulet sigter mod at give den studerende kompetencer i at analysere kunstværker og/eller kunstneriske og/eller kulturhistoriske strømninger og problemstillinger i perioden efter 1850 med fokus på historiske (politiske, økonomiske, kulturelle, idéhistoriske) forhold og udviklinger på tværs af kunstarter, perioder og sprogområder.

Faglige mål
	Ved eksamen forventes den studerende at kunne:

•	Afgrænse, formulere og analysere en kulturel problemstilling efter 1850 på tværs af perioder, kunstarter og/eller sprogområder
•	Reflektere over emnets indlejring i en historisk kontekst, som kan indbefatte politiske, sociale, kulturelle så vel som idéhistoriske og kunstartspecifikke forhold
•	Reflektere over principper og problemer i den historiske analyse af kunstneriske og kulturelle (herunder massekulturelle) udtryk
•	Reflektere over sin metodemæssige tilgang til stoffet, herunder at inddrage sekundærtekster reflekteret og kritisk
•	Formidle en større undersøgelse af en faglig problemstilling i en klar sproglig form
	
Undervisnings- og arbejdsformer
	Der udbydes et antal valgfri kurser i historiske emner (problemstillinger, motiver, tematikker, perioder, genrer etc.).

I undervisningen vil indgå vejledning til den skriftlige eksamen i form af fremlæggelse og diskussion af problemformulering og opgavetekst.
	
Pensum
	Den studerende opgiver 1000 normalsider. Ud over kulturvidenskabelige fagtekster skal pensum bestå af kulturfænomener svarende til min. 400 normalsider. 
Pensum skal fremgå af den skriftlige opgaves litteraturliste.  	
Prøvebestemmelser
	Prøveform: Fri, skriftlig hjemmeopgave
Bedømmelsesform: 7-trins-skala
Eksamenssprog: Dansk
Censur: Ekstern
Omfang: 20-25 normalsider. Ved grupper på to studerende: 30-35 normalsider. Ved grupper på tre studerende: 40-45 normalsider. Ved grupper på fire studerende: 50-55 normalsider.
Hjælpemidler: Ubegrænset brug af hjælpemidler.
Gruppeprøve: Prøven kan aflægges individuelt eller som gruppeprøve med individuel bedømmelse. Ved gruppeprøve med individuel bedømmelse skal hver enkelt deltagers præstation tydeligt fremgå af opgavebesvarelsen. Præstationen bedømmes hver for sig, for hver enkelt eksaminand.
	
Særlige bestemmelser	Ingen	

Modul 12: Kulturpolitik 
Cultural Policy Studies
15 ECTS

Kompetencemål for modulet
	Modulet giver den studerende færdigheder i at analysere, beskrive og formidle viden om den moderne kulturs politiske, institutionelle og markedsmæssige rammebetingelser, kulturpolitikkens og kulturinstitutionernes historie samt kunstens og kulturpolitikkens rolle i en globaliseret verden. Samtidig får den studerende i dette modul baggrund for at varetage ledelsesmæssige, organisatoriske, administrative, analytiske og formidlingsmæssige opgaver i offentlig og privat kulturvirksomhed. 	

Faglige mål	Ved eksamen forventes den studerende at kunne:

•	Beskrive, analysere og perspektivere kulturpolitikkens og kulturinstitutioners historie, aktuelle problemstillinger og udfordringer
•	Vise indsigt i de omverdensforhold, der påvirker kunstens fremstilling, formidling og reception – herunder kulturpolitikkens værdigrundlag og konkrete virkemidler i en given historisk og aktuel kontekst.
•	Efterspore og analysere kunstens og kulturens lokale, nationale, regionale og globale udfoldelsesbetingelser
•	Beskrive, analysere og praktisere formidling af kulturpolitiske hovedstrømninger i Danmark, det øvrige Europa og globalt 
•	Vise kritisk og reflekteret praksisforståelse af kulturlivets specifikke problemstillinger og udfordringer
	
Undervisnings- og arbejdsformer
	Der udbydes et eller flere kurser, hvor de studerende præsenteres for og arbejder med specifikke historiske og aktuelle kulturpolitiske problemstillinger.

Aktiv undervisningsdeltagelse består i mundtlige eller skriftlige småopgaver som defineret i den enkelte kursusbeskrivelse.
	
Pensum
	Eksaminanden opgiver 1000 normalsider, hvoraf 500 sider er specifikt knyttet til den skriftlige hjemmeopgave. Udspecifikation???
	
Prøvebestemmelser
	Prøveform A: Fri, skriftlig hjemmeopgave under forudsætning af aktiv undervisningsdeltagelse. 
Bedømmelsesform: 7-trins-skala
Eksamenssprog: Dansk
Censur: Intern
Omfang: Den skriftlige hjemmeopgave har et omfang af 12-15 normalsider. Ved grupper på to studerende: 18-21 normalsider. Ved grupper på tre studerende: 24-27 normalsider. Ved grupper på fire studerende: 30-35 normalsider.
Hjælpemidler: Ubegrænset brug af hjælpemidler
Gruppeprøve: Prøven kan aflægges individuelt eller som gruppeprøve med individuel bedømmelse. Ved gruppeprøve med individuel bedømmelse skal hver enkelt deltagers præstation tydeligt fremgå af opgavebesvarelsen. Præstationen bedømmes hver for sig, for hver enkelt eksaminand.

Prøveform B: Fri, skriftlig hjemmeopgave
Bedømmelsesform: 7-trinsskala
Eksamenssprog: Dansk
Censur: Intern
Omfang: Den skriftlige hjemmeopgave har et omfang af 20-25 normalsider. Ved grupper på to studerende: 30-35 normalsider. Ved grupper på tre studerende: 40-45 normalsider. Ved grupper på fire studerende: 50-55 normalsider.
Hjælpemidler: Ubegrænset brug af hjælpemidler.
Gruppeprøve: Prøven kan aflægges individuelt eller som gruppeprøve med individuel bedømmelse. Ved gruppeprøve med individuel bedømmelse skal hver enkelt deltagers præstation tydeligt fremgå af opgavebesvarelsen. Præstationen bedømmes hver for sig, for hver enkelt eksaminand.
	
Særlige bestemmelser	Ingen	

Modul 16: Speciale
Thesis
30 ECTS

Kompetencemål for modulet
	Modulet giver den studerende færdigheder i selvstændigt at formulere og afgrænse en faglig problemstilling og udfolde denne i et omfattende, skriftligt arbejde, der bringer en vifte af de gennem studiet erhvervede, kulturvidenskabelige kompetencer i anvendelse.   
Gennem arbejdet med specialet får den studerende erfaring i at strukturere og planlægge en længerevarende arbejdsproces samt at overholde deadlines og mødetidspunkter med specialevejlederen. 
	
Faglige mål	I specialet forventes den studerende at kunne:

•	Formulere, afgrænse og operationalisere en problemstilling med faglig relevans.
•	Planlægge og gennemføre en større, reflekteret, metodisk og teoretisk, kulturvidenskabelig undersøgelse 
•	Inddrage relevant historisk, kulturel og teoretisk viden i undersøgelsen af det konkrete, kulturvidenskabelige problemfelt. 
•	Fremstille undersøgelsens resultater på en velargumenteret, velstruktureret og velformuleret måde og med en sikkert beherskelse af fagets terminologi.
	
Undervisnings- og arbejdsformer
	Undervisning gives i form af vejledning. Det er den studerendes eget ansvar at vælge en specialevejleder blandt de fastansatte undervisere på afdelingen. 

Den studerende kan vælge mellem at skrive et klassisk speciale, der udelukkende består af en skriftlig afhandling, eller et speciale med en tilhørende produktion. 
Ved produktion forstås den studerendes egen udarbejdelse af et formidlings- eller kommunikationsprodukt, eksempelvis et radioprogram, research og formidling af et kulturvidenskabeligt emne i pjeceform eller planlægning og afholdelse af en kulturfestival.
Hvis den studerende vælger speciale med produktion, reduceres specialets omfang (se nedenfor). Det er afgørende, at den valgte produktion kan gennemføres i løbet af specialetiden, dvs. indenfor seks måneder. Er den studerendes tidsplan for produktionen ikke realistisk, kan den afvises af specialevejlederen.

Pensum
	Der er intet pensum i forbindelse med afvikling af prøven i specialet, men der fordres omfattende læsning indenfor det valgte stofområde og den relevante sekundærlitteratur. 
Kandidatuddannelsens øvrige, skriftlige opgaver må hverken helt eller delvist indgå i specialeteksten, men det er tilladt at henvise til tidligere anvendt pensum.	
Prøvebestemmelser	Prøveform: Fri, skriftlig hjemmeopgave.
Bedømmelsesform: 7-trins-skalaen. Ved bedømmelsen udarbejder eksaminator og censor en skriftlig udtalelse om specialet og fastsætter karakteren. Bedømmelsen skal være afsluttet 2 måneder efter afleveringstidspunktet.
Eksamenssprog: Dansk eller engelsk (se nærmere under Særlige bestemmelser).
Censur: Ekstern censur.
Omfang:  A. Klassisk speciale 55-65 normalsider. Ved gruppeprøve med 2 deltagere 95-105 normalsider. Ved gruppeprøve med 3 deltagere 135-145 normalsider.  
B. Speciale med produktion 35-45 normalsider. Ved gruppeprøve med 2 deltagere 65-75 normalsider. Ved gruppeprøve med 3 deltagere 95-105 normalsider.  
Hjælpemidler: Ubegrænset brug af hjælpemidler
Gruppeprøve: Prøven kan aflægges som gruppeprøve med individuel bedømmelse med indtil tre deltagere.
Hvis flere studerende skriver sammen, skal hver enkelt deltagers bidrag være en afrundet helhed, der er identificeret og kan bedømmes for sig. Deltagernes fællesbidrag må ikke overstige 50 %.
	
Særlige bestemmelser	Studielederen i Kunst- og Kulturvidenskab godkender emnet for specialet og en plan for vejledningen, samt fastsætter en tidsfrist for aflevering. 

Specialet skal forsynes med et resumé på ½ til 1 normalside. Resumeet indgår i bedømmelsen. Hvis specialet er skrevet på dansk, skal resumeet være på engelsk, tysk eller fransk. Hvis specialet er skrevet på engelsk eller et andet fremmedsprog (dog undtaget norsk og svensk), skrives resumeet på dansk. Resumeét er ikke inkluderet i specialets omfang. 

Prisopgave: En fagrelevant afhandling, der som prisopgave er bedømt med guldmedalje og ligger inden for fagets område, kan administrativt overføres som specialeprøve med karakteren 12.
En afhandling, der som prisopgave er bedømt med sølvmedalje og ligger inden for fagets område, kan indgives til bedømmelse som almindelig specialeafhandling.

Stk. 2. Afdelingsinterne tilvalg (kun for studerende på kandidatuddannelsen i Moderne Kultur & Kulturformidling).

Tilvalg i Teoretisk emne
Theoretical topic
15 ECTS

Kompetencemål, faglige mål, undervisnings- og arbejdsformer samt pensum som ordningens Modul 10: Historisk emne

Prøvebestemmelser
	Prøveform: Fri, Skriftlig hjemmeopgave.
Bedømmelsesform: Bestået/ikke-bestået
Eksamenssprog: Dansk
Censur: Ingen
Omfang: 20-25 normalsider. Ved grupper på to studerende: 30-35 normalsider. Ved grupper på tre studerende: 40-45 normalsider. Ved grupper på fire studerende: 50-55 normalsider.
Hjælpemidler: Ubegrænset brug af hjælpemidler.
Gruppeprøve: Prøven kan aflægges individuelt eller som gruppeprøve med individuel bedømmelse. Ved gruppeprøve med individuel bedømmelse skal hver enkelt deltagers præstation tydeligt fremgå af opgavebesvarelsen. Præstationen bedømmes hver for sig, for hver enkelt eksaminand.

Tilvalg i Kulturhistorisk emne
Historical topic
15 ECTS

Kompetencemål, faglige mål, undervisnings- og arbejdsformer samt pensum som ordningens Modul 11: Kulturhistorisk emne 

Prøvebestemmelser
	Prøveform: Fri, Skriftlig hjemmeopgave.
Bedømmelsesform: Bestået/ikke-bestået
Eksamenssprog: Dansk
Censur: Ingen
Omfang: 20-25 normalsider. Ved grupper på to studerende: 30-35 normalsider. Ved grupper på tre studerende: 40-45 normalsider. Ved grupper på fire studerende: 50-55 normalsider.
Hjælpemidler: Ubegrænset brug af hjælpemidler.
Gruppeprøve: Prøven kan aflægges individuelt eller som gruppeprøve med individuel bedømmelse. Ved gruppeprøve med individuel bedømmelse skal hver enkelt deltagers præstation tydeligt fremgå af opgavebesvarelsen. Præstationen bedømmes hver for sig, for hver enkelt eksaminand.

Tilvalg i Kulturpolitik
Cultural Policy Studies
15 ECTS

Kompetencemål, faglige mål, undervisnings- og arbejdsformer samt pensum som ordningens Modul 12: Kulturpolitik

Prøvebestemmelser
	Prøveform: Fri, Skriftlig hjemmeopgave.
Bedømmelsesform: Bestået/ikke-bestået
Eksamenssprog: Dansk
Censur: Ingen
Omfang: 20-25 normalsider. Ved grupper på to studerende: 30-35 normalsider. Ved grupper på tre studerende: 40-45 normalsider. Ved grupper på fire studerende: 50-55 normalsider.
Hjælpemidler: Ubegrænset brug af hjælpemidler.
Gruppeprøve: Prøven kan aflægges individuelt eller som gruppeprøve med individuel bedømmelse. Ved gruppeprøve med individuel bedømmelse skal hver enkelt deltagers præstation tydeligt fremgå af opgavebesvarelsen. Præstationen bedømmes hver for sig, for hver enkelt eksaminand	

Stk. 3 Afdelingens praktikordning (hvorefter studerende på både Litteraturvidenskab og Moderne Kultur & Kulturformidling kan aflægge eksamen i Modul 13, 14 eller 15).

Praktik
Internship
15 ECTS

Kompetencemål for modulet	Modulet giver den studerende indsigt i og erfaring med praktisk, kulturformidlende arbejde i institutionelle sammenhænge. Gennem det praktiske arbejde får den studerende mulighed for at anvende de gennem studiet tilegnede, kulturvidenskabelige kompetencer i specifikke arbejdssituationer. Desuden får den studerende kendskab til det pågældende praktiksteds organisatoriske struktur og dets praktiske funktion som kulturinstitution, organisation og/eller privat virksomhed. Modulet kvalificerer således den studerende til at vurdere sine jobmæssige kvalifikationer, ligesom det har funktion af en konkret øvelse i jobsøgning og erhvervsmæssig kompetenceafklaring.

Faglige mål
	I løbet af praktikopholdet/den problemorienterede praktikrapport forventes den studerende at kunne:

•	Arbejde praktisk med forskellige, kulturformidlende opgaver på det valgte praktiksted.
•	Indgå i praktikstedets almindelige arbejde på lige fod med de ansatte medarbejdere og yde en indsats på et professionelt niveau.
•	Reflektere over de udførte opgaver i relation til et fagligt udgangspunkt samt at give en vurdering af det pågældende praktiksteds rolle som kulturformidlende institution.
	
Undervisnings- og arbejdsformer
	Den studerende skal gennemføre et praktikophold ved en institution, der er godkendt af Studienævnet på baggrund af en kontrakt indgået mellem institutionen, den studerende og en praktikvejleder. Alle praktikophold skal forhåndsgodkendes af Studienævnet. Det faglige indhold og den studerendes funktion på praktikstedet skal defineres i kontrakten, hvor også start- og slutdato anføres.
 
Det er den studerendes eget ansvar at finde en egnet kulturinstitution i ind- eller udland og at vælge en praktikvejleder blandt afdelingens fastansatte medarbejdere. Praktikopholdet skal være af en varighed svarende til 8 ugers fuldtidsbeskæftigelse, men kan evt. efter aftale med praktikstedet tilrettelægges som deltidsarbejde over en længere periode. 

Ved praktikopholdets afslutning skal praktikstedet skriftligt attestere, at praktikopholdets varighed opfylder kravet om 8 ugers fuldtidsbeskæftigelse. Praktikstedets attest, som vedlægges praktikrapporten, er en forudsætning for, at prøven kan bestås. Når praktikken er afsluttet, skal den studerende udarbejde en skriftlig, problemorienteret rapport over praktikopholdet.
	
Pensum
	Der opgives min. 200 normalsider. Pensum skal være relevant i forhold til det valgte praktiksted, den specifikke branche eller det kulturområde, som praktikstedet er del af. Der kan fx være tale om praktikstedets årsrapport, om relevante, videnskabelige undersøgelser af aktuelle problemstillinger indenfor kulturlivet eller om egenproduceret tekst. Pensum skal fremgå af 
praktikrapportens litteraturliste.
	
Prøvebestemmelser
	Prøveform: Praktikophold og efterfølgende, skriftlig rapport.
Bedømmelsesform: Prøven bedømmes bestået/ikke-bestået.
Eksamenssprog: Dansk.
Censur: Bestået/ikke-bestået.
Omfang: Praktikopholdet skal have en varighed svarende til 8 ugers fuldtidsbeskæftigelse. Den skriftlige rapport skal have et omfang af 12-14 sider.
Hjælpemidler: Ubegrænset brug af hjælpemidler.
Gruppeprøve: Kun individuel bedømmelse.
	
Særlige bestemmelser	Særlige bestemmelser: Kun 1 modul (15 ECTS) kan bestås gennem praktikophold med praktikrapport.     	

Kapitel 7
Merit og ækvivalensbestemmelser

§ 12. Studienævnet kan efter ansøgning godkende, at beståede fagelementer fra en anden uddannelse på samme niveau træder i stedet for uddannelseselementer i kandidatuddannelsen i Moderne Kultur & Kulturformidling.   
Stk. 2. Fagelementer, der ønskes aflagt ved andre uddannelser på samme niveau, skal forhåndsgodkendes af Studienævnet forinden.
Stk. 3. Specialet kan ikke meritoverføres fra anden uddannelse.

§ 13. Prøver aflagt efter tidligere studieordningerne for Moderne Kultur & Kulturformidling ækvivalerer med nærværende studieordning som anført i stk.2. Beståede prøver indmeriteres på den nye kandidatstudieordning, og den studerende afslutter uddannelsen i henhold til reglerne i denne.
 
Den studerende, der ønsker at overflytte fra 1998- eller 2006-ordningen i Moderne Kultur & Kulturformidling til nærværende ordning i Moderne Kultur & Kulturformidling, er selv ansvarlig for at få meritoverført beståede eksaminer efter nedenstående retningslinjer. Meritoverførslen sker ved ansøgning til Studienævnet.
For at undgå tab af ECTS anbefales det, at den studerende ved konvertering fra 2006-ordningen eller 1998- ordningens studiemønster 2 har bestået både Kulturvidenskabelig Teori og Kulturpolitik og Kulturforvaltning/Kulturinstitutionernes Historie (eller ingen af disse). 
Studerende, der ønsker at overflytte til 2008-ordningen fra 1998-ordningens studiemønster 1, og som har aflagt eksamen i Kulturvidenskabelig Teori, anbefales inden konvertering også at have bestået min. én emneprøve.     
Det kan desuden anbefales, at den studerende inden ansøgning til Studienævnet rådfører sig med afdelingens studievejledere.

Stk. 2. Konverteringsnøgle:

Eksamen i Modul 10: Teoretisk emne (2008-ordningen) til 15 ECTS ækvivaleres af 1998- og 2006-ordningens Kulturvidenskabelig Teori 1998- og 2006-ordningen til 22,5 ECTS.
Den studerende skal være opmærksom på, at der ved denne konvertering sker et tab af 7,5 ECTS!

Eksamen i Modul 11: Historisk emne (2008-ordningen) til 15 ECTS kan ækvivaleres af flg. fag/kombinationer af fag:
•	Den Moderne Kulturs Historie (1998-ordningens studiemønster 1)
•	To eksternt bedømte emneprøver på 1998- eller 2006-ordningen, aflagt enten som én dobbeltprøve eller to enkeltprøver. 

Eksamen i Modul 12: Kulturpolitik (2008-ordningen) til 15 ECTS ækvivaleres af flg. fag/kombinationer af fag:
•	Kulturpolitik og Kulturforvaltning/Kulturinstitutionernes Historie til 7,5 ECTS samt én emneprøve til 7,5 ECTS bestået som fri, skriftlig hjemmeopgave, ugeopgave eller aktiv undervisningsdeltagelse (1998- og 2006-ordningen).
•	To eksternt eller internt bedømte emneprøver bestået som frie, skriftlige hjemmeopgaver, som mundtlig dobbeltprøve, ugeopgave eller aktiv undervisningsdeltagelse (kun 1998-ordningens studiemønster 1).

Det er desuden muligt – og anbefalelsesværdigt – samlet at ækvivalere Modul 10: Teoretisk emne + Modul 12: Kulturpolitik til i alt 30 ECTS med beståede eksaminer i 1998- og 2006-ordningens Kulturvidenskabelig Teori + Kulturpolitik og Kulturforvaltning/Kulturinstitutionernes Historie til i alt 30 ECTS. 

Eksamen i Modul 13 + Modul 14: Tilvalg (2008-ordningen) til 15 ECTS kan ækvivaleres af samtlige kombinationer af fag fra både 1998- og 2006-ordningen, såfremt disse dækker et tilsvarende antal ECTS.  
Hvis den studerende ved konverteringen har bestået min. to interne emneprøver som Formidlingskurser anbefales det, at disse overføres som Modul 13 eller Modul 14.     

Eksamen i Modul 15: Valgfag (2008-ordningen) til 15 ECTS kan ækvivaleres af samtlige kombinationer af fag fra både 1998- og 2006-ordningen , såfremt disse dækker et tilsvarende antal ECTS. 
Eksaminer bestået udenfor Institut for Kunst- og Kulturvidenskab kan ikke ækvivalere Modul 15, med mindre der er tale om eksaminer, som er indholdsmæssigt tilsvarende de valgfag, der aktuelt udbydes på instituttet/afdelingen.     
Hvis den studerende ved konverteringen har bestået min. to interne emneprøver som Praktik anbefales det, at disse overføres som Modul 15.

Eksamen i Modul 16: Speciale (2008-ordningen) til 30 ECTS ækvivaleres udelukkende af studieelement nr. 316, Speciale, fra 1998- og 2006-ordningen.

Kapitel 8
Prøver og bedømmelseskriterier

§ 14. Reglerne i bekendtgørelse om eksamen ved universitetsuddannelser finder anvendelse ved prøverne på kandidatuddannelsen. 

§ 15. Regler om prøver, herunder om tilmelding og afmelding, fremgår af fakultetets hjemmeside www.hum.ku.dk
 
§ 16. Prøverne skal aflægges på samme sprog, som undervisningen er foregået på, medmindre andet er fastsat af Studienævnet. 

§ 17. Der afholdes syge- og omprøve i overensstemmelse med eksamensbekendtgørelsens regler. 
Stk. 2. Studienævnet fastsætter nærmere regler for syge- og omprøver og kan beslutte, at syge-omprøven afholdes som en anden prøveform end den ordinære prøve. 

§ 18. Ved bedømmelsen gives karakterer efter 7-trins-skalaen eller Bestået/Ikke bestået. Fuldstændig opfyldelse af de faglige mål for de enkelte fagelementer giver karakteren 12. 
Stk. 2. En prøve er bestået, når bedømmelsen 02 (to) er opnået, eller når bedømmelsen ”Bestået” er opnået. 
Stk. 3. Alle prøver skal bestås, for at kandidatgraden kan opnås. 

§ 19. Studienævnet kan fastsætte nærmere regler om særlige prøvevilkår til studerende, der kan dokumentere behov herfor, fx på grund af fysisk eller psykisk funktionsnedsættelse. 

Kapitel 9 
Studieaktivitet og afslutning af uddannelsen 

§ 20. Studerende, som ikke har været studieaktive i 1 år, tilbydes vejledning. 
Stk. 2. Indskrivningen kan bringes til ophør for studerende, der ikke har været studieaktive i en sammenhængende periode på xx år, jf. Adgangsbekendtgørelsens § 34. [Udfyldes ikke! Afventer en fælles KU beslutning fra KUUR]
Stk. 3. Krav til studieaktivitet følger af universitetets regler herom. 

§ 21. Den studerende skal senest have afsluttet uddannelsen 4 år efter studiestart. 
Stk. 2. Hvis en studerende ikke opfylder betingelsen i stk. 1, bringes den studerendes indskrivning til ophør. 
Stk. 3. Studienævnet fastsætter nærmere regler for afslutning af uddannelsen. 

Kapitel 10 
Dispensation og andre regler

§ 22. Studieordningen og regler samt mål og rammer udstedt med hjemmel i denne offentliggøres på fakultetets hjemmeside www.hum.ku.dk. 

§ 23. Studienævnet kan dispensere fra de regler i studieordningen, som er fastsat af Studienævnet, når der foreligger usædvanlige forhold.

§ 24. Studerende, der frit sammensætter kandidatuddannelsen, er selv ansvarlige for, at 2/3 af uddannelsen (90 ECTS) er bedømt med karakter og mindst 1/3 (40 ECTS) er bedømt med ekstern censur.
Stk. 2. Studerende, der frit sammensætter kandidatuddannelsen, er endvidere selv ansvarlig for, at  den opfylder kravene til uddannelsens sammensætning af fagtyper, jf. § 1.

Kapitel 11 
Ikrafttrædelse og overgangsbestemmelser 

§ 25. Denne studieordning træder i kraft den 1. september 2008 og gælder for studerende, der er optaget på kandidatuddannelsen den 1. september 2008 eller senere, jf. § 4 Stk. 1.

§ 26. Prøver på studieordningerne udstedt i henhold til bekendtgørelse om humanistiske uddannelser (1995) afholdes sidste gang ved sommerterminen 2011. 
Stk. 2. Studerende på de nævnte kandidatstudieordninger i stk. 1, som ikke har bestået kandidatuddannelsen ved sommerterminen 2011, overflyttes til 2008-studieordningen. 
Stk. 3. Studerende, der har bestået prøver i henhold til tidligere studieordninger, kan meritoverføre disse prøver, jf. §14, stk 2. 

Godkendt af Studienævnet for XX, København d. XX. 2008
Godkendt af Dekanen for det Humanistiske Fakultet d. XX. august 2008.

Kirsten Refsing
Dekan
			/Annette Moe
Studiechef